section_heading: Radnja
paragraph_text: Istraživački se brod ubrzo vraća po njih. Jane zamoli Tarzana da se vrati s njima u Englesku, ali Tarzan zauzvrat moli Jane da ostane s njim nakon što Jane kaže da se vjerojatno nikada neće vratiti. Clayton uvjerava Tarzana da će Jane ostati s njim ako ih odvede do gorila; Tarzan pristaje i vodi trojac do gnijezdilišta, dok Terk i Tantor služe kao mamac Kerchaku kako ne bi napao ljude. Porter i Jane uzbuđeno dolaze, pronalaze Tarzanovu obitelj gorila i druže se s njima, ali Kerchak se vraća i napadne Claytona zbog puške uperene u jednu od gorila, a Tarzan ga jedva uspije zadržati kako bi ljudi pobjegli. Kerchak hladno optužuje Tarzana za neposluh i izdaju svoje obitelji, zbog čega Tarzan posramljen povlači u osamu. Malo kasnije, Kala odvede Tarzana u kućicu na drvetu gdje ga je pronašla da mu pokaže njegovu pravu prošlost. Tarzan se odjene u odijelo svog pokojnog oca, kao znak da će poći s Jane i njenim ocem u Engleskom. Kala i Tarzan se opraštaju obećavajući jedan drugom da će zauvijek biti majka i sin.